# USB 3.0

L'USB 3.0 és la tercera revisió important del Bus Sèrie Universal (USB-Universal Serial Bus en Anglès) actual estàndard per a la connectivitat de dispositius informàtics.
L'estàndard USB 3.0 té una velocitat de transmissió màxima teòrica de fins a 5 Gbit/s (SuperSpeed USB SS), que és deu vegades més ràpid que el bus USB 2.0 (480 Mbit/s). USB 3.0 redueix significativament el temps requerit per a la transmissió de dades, redueix el consum d'energia i és compatible amb USB 2.0. El Grup Promotor d'USB 3.0 va anunciar el 17 de novembre de 2008, la fi de la definició de les especificacions de la versió 3.0 i es va iniciar la transició dels sistemes al Fòrum d'implementadors d'USB (USB-IF), que és l'entitat gestora de les especificacions d'USB. Aquest fet inicia l'ús de l'especificació USB 3.0 per als desenvolupadors de maquinari per al seu disseny i aplicació en futurs productes.
El bus USB 3.1, alliberat al juliol de 2013, és el successor a l'USB 3.0, millorant la velocitat de transmissió teòrica fins a 10 Gbit/s (1.25 GB/s). Anomenat SuperSpeed+.(Que a la pràctica, han assolit velocitats de 7,6 Gbits/s)
Les especificacions del bus USB 3.2 es van alliberat el setembre de 2017 i mantenen la compatibilitat amb USB3.0 i 3.1, i doblant els canals de dades, doblaria així la Velocitat teòrica de transmissió de l'USB 3.1, fins als 20Gb/s, en funció de quins dels 4 modes de transmissió s'estableixen durant la negociació entre dispositius.

## Sistemes operatius

El primer sistema operatiu que va suportar aquesta interfície de connexió (USB 3.0) va ser Linux, a partir de la versió del kernel 2.6.31, llançada al setembre de 2009. Més tard va ser implementat per Windows 7, Windows 8, Windows 10 i iOS i l'Android.

## Connectors

Standard-A
Una entrada USB 3.0 Standard-A accepta connectors d'USB 3.0 Standard-A i USB 2.0 Standard-A. També és possible connectar USB 3.0 Standard-A a un port USB 2.0 Standard-A. El Standard-A es fa servir per a connectar a un ordinador.
Aquest connector té la mateixa configuració física que el seu predecessor però té 5 pins més. Els pins VBUS, D-, D+, i GND són els necessaris per a la comunicació en USB 2.0. Els pins addicionals d'USB 3.0 són dos parells diferencials i una terra (GND_DRAIN). Aquests dos parells diferencials són per a la transferència de dades SuperSpeed; s'usen per a senyalització SuperSpeed dual simplex. El pin GND_DRAIN serveix per a controlar la CEM i mantenir la integritat en el senyal.
Poden coexistir els ports USB 2.0 i USB 3.0 en un mateix ordinador i les entrades són iguals. No obstant, les USB 3.0 solen diferenciar-se perquè tenen una franja blava (Pantone 300C).
USB 3.0 Standard-A i Standard-B :
| Pin | Color | Senyal (connector 'A') | Senyal (connector 'B') |
| 1 | Vermell | VBUS | VBUS |
| 2 | Blanc | D− | D− |
| 3 | Verd | D+ | D+ |
| 4 | Negre | GND | GND |
| 5 | Blau | StdA_SSRX− | StdB_SSTX− |
| 6 | Groc | StdA_SSRX+ | StdB_SSTX+ |
| 7 | Shield | GND_DRAIN | GND_DRAIN |
| 8 | Morat | StdA_SSTX− | StdB_SSRX− |
| 9 | Taronja | StdA_SSTX+ | StdB_SSRX+ |
| Shell | Shell | Apantallament a carcassa | Apantallament a carcassa |
USB 3.0 Powered-B :
| Pin | Senyal | Descripció |
| 1 | VBUS | Alimentació (+5 Vdc) |
| 2 | D- | Parells diferencials d'USB 2.0 |
| 3 | D+ | Parells diferencials d'USB 2.0 |
| 4 | GND | Terra VBUS |
| 5 | StdB_SSTX- | Parell diferencial emissor SuperSpeed |
| 6 | StdB_SSTX+ | Parell diferencial emissor SuperSpeed |
| 7 | GND_DRAIN | Terra per a senyals STDB_xxxx |
| 8 | StdB_SSRX- | Parell diferencial receptor SuperSpeed |
| 9 | StdB_SSRX+ | Parell diferencial receptor SuperSpeed |
| 10 | DPWR | Potència proporcionada pel dispositiu |
| 11 | DGND | Terra per a la tornada de DPWR |
| Shell | Shield | Apantallament |

## Referències

* ↑ «USB inventor is tech's unlikely 'rock star' - CNN». Articles.cnn.com, 04-02-2010. Arxivat de l'original el 2012-03-24. [Consulta: 12 desembre 2011].
* ↑ «USB 3.0: Your Questions Answered». [Consulta: 6 abril 2012].
* ↑ «Especificacions del USB 3.0 Finalitzades», 17-11-2008.
* ↑ «Usb.org». Arxivat de l'original el 2010-03-31. [Consulta: 18 juliol 2011].
* ↑ «Linux será el primer OS que soportará USB 3.0». [Consulta: 18 juliol 2010].
* 1 2 «USB 3.0 Interface Bus, Cable Diagram». 100806 interfacebus.com

## Vegeu també

* Universal Serial Bus
* IEEE 1394
* High-Definition Multimèdia Interface
* Thunderbolt

## Enllaços externs

* Intel.com (anglès)])